Na temelju članka 107.a stavak 4. Općeg poreznog zakona (Narodne novine 115/2016, 106/2018, 121/2019, 32/2020, 42/2020) te članka 36. Statuta Grada Makarske (Glasnik Grada Makarske, 8/18 i 14/18) Gradsko vijeće Grada Makarske na \_\_\_ sjednici održanoj dana \_\_\_\_\_\_\_\_\_\_\_ 2020.g., donosi

**ODLUKU**

**o djelomičnom oslobađanju od plaćanja poreza na korištenje javnih površina na području Grada Makarske**

**Članak 1.**

Ovom Odlukom propisuju se uvjeti i način djelomičnog oslobađanja od plaćanja poreza na korištene javnih površina na području Grada Makarske za 2020.g., kao mjera suzbijanja negativnih gospodarskih posljedica nastalih u uvjetima proglašene epidemije bolesti COVID-19, uzrokovane virusom SARS CoV-2 na području Republike Hrvatske, uslijed koje su nastupile posebne okolnosti koje se nisu mogle predvidjeti i na koje se nije moglo utjecati, a koje ugrožavaju život i zdravlje građana, imovinu veće vrijednosti, narušavaju gospodarsku aktivnost i uzrokuju znatnu gospodarsku štetu.

**Članak 2.**

Obveznici plaćanja poreza na korištenje javnih površina, za godišnje porezno razdoblje, u I., II. i III. zoni, sukladno Odluci o porezu na korištenje javnih površina na području Grada Makarske (Glasnik Grada Makarske, br. 21/17, 7/18 i 19/18), kojima je Odlukom **Stožera civilne zaštite Republike Hrvatske**o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja (NN br. 32/20), obustavljen rad, zbog posebnih okolnosti iz članka 1. ove Odluke, djelomično se oslobađaju od plaćanja poreza na korištenje javnih površina, za godišnje porezno razdoblje za 2020.g. i to za mjesece ožujak, travanj i svibanj 2020.g., odnosno oslobađaju se 25 % iznosa godišnjeg poreza za 2020.g.

Obveznici plaćanja poreza iz prethodnog stavka oslobađaju se plaćanja poreza po službenoj dužnosti, bez podnošenja zahtjeva.

**Članak 3.**

Obveznici plaćanja poreza iz prethodnog članka, kojima zbog posebnih okolnosti iz članka 1. ove Odluke nije obustavljen rad Odlukom **Stožera civilne zaštite Republike Hrvatske**iz članka 2. ove Odluke, mogu se djelomično osloboditi od plaćanja poreza na korištenje javnih površina za godišnje porezno razdoblje za 2020.g. i to za mjesece ožujak, travanj i svibanj 2020.g., odnosno za 25 % iznosa godišnjeg poreza za 2020.g., podnošenjem zahtjeva Upravnom odjelu za komunalne djelatnosti, pod sljedećim uvjetima:

* da imaju pad prihoda/primitaka najmanje 50% u razdoblju od 01. ožujka do 31. svibnja 2020.g., u odnosu na isto razdoblje prethodne godine, a koji se odnosi na poslovni prostor za koji je odobreno korištenje javne površine za koju se podnosi zahtjev,
* da na dan podnošenja zahtjeva nemaju dospjelih dugovanja prema Gradu Makarska, po bilo kojoj osnovi. Smatra se da obveznik nema dospjelih dugovanja ako je iznos dospjelog duga manji od 200,00 kuna.

**Članak 4.**

Zahtjev iz prethodnog članka obveznici mogu podnijeti zaključno do 30. lipnja 2020.g., uz dostavu dokaza o ispunjavanju uvjeta iz članka 3. ove Odluke. Zahtjev se podnosi elektroničkim putem na adresu elektroničke pošte Grada Makarske: pisarnica@makarska.hr ili pisarnica2@makarska.hr ili putem poštena adresu Grad Makarska, Upravni odjel za komunalne djelatnosti.

Na temelju podataka koje dostavi podnositelj zahtjeva te podataka kojim raspolaže Grad Makarska, nadležni odjel će, u jednostavnom i žurnom postupku, utvrditi ispunjenje uvjeta za djelomično oslobođenje od plaćanja poreza na korištene javne površine za 2020.g.,sukladno odredbama ove Odluke te o osnovanosti zahtjeva obavijestiti podnositelja zahtjeva elektroničkim putem ili na drugi prikladan način. Nadležni odjel može, ukoliko to smatra potrebnim, od podnositelja zahtjeva tražiti i dodatne dokaze o ispunjavanju propisanih uvjeta, izdane od nadležnog tijela.

Ako se naknadno utvrdi da je podnositelj zahtjeva ostvario pravo djelomičnog oslobađanja od plaćanja poreza po odredbama ove Odluke,dostavom netočnih ili lažnih podataka, primijenit će se odredbe o odgovornosti propisane zakonom, a mjera djelomičnog oslobađanja od plaćanja poreza na korištenje javnih površina i njezini učinci će se poništiti.

**Članak 5.**

Za obveznike koji su ostvarili pravo djelomičnog oslobađanja od plaćanja poreza na korištenje javne površine, sukladno odredbama ove Odluke, oslobađanje od plaćanja poreza iskazat će se u rješenju o razrezu porezana korištenje javne površine Upravnog odjel za komunalne djelatnosti.

**Članak 6.**

Ova Odluka stupa na snagu prvog dana od dana objave u Glasniku Grada Makarske.

Klasa:415-01/20-02/1

Ur.broj:2147/01-03/3-20-2

Makarska, \_\_\_\_\_\_\_\_\_\_\_\_\_\_\_\_\_2020.g.

PREDSJEDNIK GRADSKOG VIJEĆA

Marko Ožić-Bebek, dr.med.

**O b r a z l o ž e n j e**

Dana 11. ožujka 2020. godine Ministar zdravstva donio je Odluku o proglašenju epidemije bolesti COVID-19 uzrokovane virusom SARS-CoV-2, Klasa:011-02/20-01/143, Ur.broj:534-02-01-2/6-20-01, na području čitave Republike Hrvatske.

Nastavno na prethodno navedenu Odluku Ministra zdravstva, Stožer civilne zaštite Republike Hrvatske dana 19. ožujka 2020. godine donio je Odluku o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja (NN br. 32/20), koja Odluka je stupila na snagu danom donošenja.

Zakonom o dopuni Općeg poreznog zakona (Narodne novine, broj 32/20 i 42/20) u Opći porezni zakon dodan je članak 107.a koji regulira plaćanje poreza u posebnim okolnostima. Stavkom 4. navedenog članka tako je propisano da se poreznog obveznika može u cijelosti ili djelomično osloboditi podmirivanja poreznih obveza, ako mu je, zbog posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, odlukama nadležnog tijela rad zabranjen, odnosno ako mu je rad onemogućen ili znatno otežan.

Slijedom prethodno navedenoga, zbog nastupanja posebnih okolnosti na području Republike Hrvatske, koje nedvojbeno predstavljaju višu silu, kao i ugrozu života i zdravlja građana, imovine veće vrijednosti te ujedno narušavaju gospodarsku aktivnost i uzrokuju znatnu gospodarsku štetu, ocjenjuje se opravdanim donošenje predložene Odluke o djelomičnom oslobađanju od plaćanja poreza na korištenje javnih površina.

Predloženom Odlukom propisuju se uvjeti i način djelomičnog oslobađanja od plaćanja poreza na korištene javnih površina za 2020.g., kao mjera suzbijanja negativnih gospodarskih posljedica nastalih u uvjetima proglašene epidemije bolesti COVID-19, uzrokovane virusom SARS CoV-2 na području Republike Hrvatske.

Člankom 2. predložene Odluke propisano je djelomično oslobađanje od plaćanja poreza na korištenje javnih površina i to za mjesece ožujak, travanj i svibanj 2020.g., odnosno za 25 % iznosa godišnjeg poreza za 2020.g., za obveznike koji plaćaju porez za godišnje porezno razdoblje, u I., II. i III. zoni, kojima je Odlukom **Stožera civilne zaštite Republike Hrvatske**o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja*,* obustavljen rad. Za takve obveznike predloženo je da se djelomično oslobađanje od plaćanja komunalne naknade provede po službenoj dužnosti, bez podnošenja zahtjeva.

Nadalje, člankom 3. predložene Odluke propisana je i mogućnost djelomičnog oslobađanja od plaćanja poreza na korištenje javnih površina i to za mjesece ožujak, travanj i svibanj 2020.g., odnosno za 25 % iznosa godišnjeg poreza za 2020.g., za obveznike koji plaćaju porez za godišnje porezno razdoblje, u I., II. i III. zoni, kojima citiranom Odlukom **Stožera civilne zaštite Republike Hrvatske,**nije obustavljen rad, pod uvjetom da imaju pad prihoda/primitaka od najmanje 50% u razdoblju od 01. ožujka do 31. svibnja 2020. godine, u odnosu na isto razdoblje prethodne kalendarske godine, koji se odnosi na poslovni prostor za koji je odobreno korištenje javne površine te ako nemaju dospjelih dugovanja prema Gradu Makarska.

Člankom 4. propisuje se nadalje da ti obveznici trebaju podnijeti zahtjev nadležnom

odjelu Grada i dostaviti dokaze o ispunjavanu propisanih uvjeta, najkasnije do 30.06.2020., a propisane su i pravne posljedice davanja netočnih ili lažnih podataka.

Nadalje, članak 5. propisuje način provedbe djelomičnog oslobađanja od plaćanja poreza na korištenje javne površine za obveznike koji su za to ostvarili pravo.

Obzirom da se radi o mjeri koja zahtijeva hitnu provedbu, iz osobito opravdanih razloga, sukladno članku 73. stavku 4. Zakona o lokalnoj i područnoj (regionalnoj) samoupravi („Narodne novine“ [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763)) stupanje na snagu ove Odluke predlaže se prvog dana od dana objave u Glasniku Grada Makarske.

Slijedom navedenog, predlaže se Gradskom vijeću usvojiti predloženu Odluku.

Gradonačelnik

Jure Brkan, dipl.oec.