**Slika na kojoj se prikazuje crtež, sat

Opis je automatski generiran**

**GRAD MAKARSKA**

**Gradsko vijeće**

**KLASA: 021-01/20-01/5**

**URBROJ:2147/01-04/1-20-2**

**Makarska, 12. svibnja 2020.g.**

**Gradsko vijeće Grada Makarske**

**-svim članovima-**

**pročelnici Upravnih tijela**

**-svima-**

Poštovani,

s obzirom na novonastalu situaciju s pandemijom COVID-19 koja je zadesila cijeli svijet pa tako i Republiku Hrvatsku, a s ciljem odgovornog ponašanja u skladu sa preporukama Stožera civilne zaštite Republike Hrvatske, 20. sjednicu Gradskog vijeća Grada Makarske održat ćemo izvan prostorija Gradske vijećnice Grada Makarske.

Sjednica će se održati u dvorani Vatrogasnog doma Makarska sukladno mjerama koje je propisao Nacionalni stožer civilne zaštite, poštujući mjere udaljenosti među vijećnicima i nošenja zaštite opreme (svaki vijećnik obvezan je nositi svoju masku i rukavice) bez izravnih fizičkih kontakata.

Kako bismo predstojeću sjednicu Gradskog vijeća i u novonastalim okolnostima održali sukladno svim profesionalnim uzusima obavljene su sljedeće predradnje:

1. Sukladno mjerama Nacionalnog stožera civilne zaštite sjedeća mjesta bit će osigurana na primjerenoj udaljenosti te označena imenima gradskih vijećnika/ica;
2. Materijel za 20. sjednicu biti će postavljen 5 dana prije sjednice na službenu internet stanicu Grada Makarske, [www.makarska.hr](http://www.makarska.hr) kako bi novinari koji neće biti pozvani na sjednicu ( jer se zbog kapaciteta dvorane ne može osigurati poštivanje mjera) mogli isti preuzeti;
3. Na sjednicu također neće biti pozvani županijski vijećnici i predstavnik Srpske nacionalne manjine, ali će se isti izvijestiti o održavanju sjednice i uputiti na materijal postavljen na stranici;
4. Izvjestitelji po točkama dnevnog reda neće biti nazočni tijekom cijele sjednice već će biti pozivani uoči izlaganja njihove točke;
5. Sjednica Gradskog vijeća biti će snimana kao i do sada, te će se ista prenositi javno putem RMR-a;
6. Molimo vijećnike/ce da po završetku sjednice svoj materijal ponesu sa sobom (sukladno mjerama)
7. Na službenoj stranici Grada Makarske biti će objavljen članak o načinu i tijeku sjednice Gradskog vijeća nakon njezinog završetka, s ciljem pravovremenog informiranja javnosti.

Ovo upustvo je isključivo rađeno radi trenutne situacije vezanu za pandemiju COVID-19.

Zahvaljujem Vam unaprijed na razumijevanju.

S poštovanjem,

**Tajnica Gradskog vijeća**

**Grada Makarske**

Lara Rakušić Ivanković, dipl.iur.